സമരം ശക്തമാക്കാന് കര്ഷക സംഘടനകള് അഞ്ച് സംസ്ഥാനങ്ങളില് നിന്നുള്ള കര്ഷകര് ഡല്ഹി അതിര്ത്തികളിലെത്തും ഈ മാസം 26 മുതല് സമരം ശക്തമാക്കാന് കര്ഷക സംഘടനകള്. അഞ്ച് സംസ്ഥാനങ്ങളില് നിന്നുള്ള കര്ഷകര് ഡല്ഹി അതിര്ത്തികളിലെത്തും. പഞ്ചാബ്,രാജസ്ഥാന്, യുപി, ഉത്തരാഖണ്ഡ് എന്നി സംസ്ഥാനങ്ങളിലെ കര്ഷകരാണ് എത്തുക. ഈ മാസം 26 ന് സംസ്ഥാന തല കര്ഷക റാലി സംഘടിപ്പിക്കാന് തീരുമാനം. തുടര്ന്ന് ഈ മാസം 28 ന് മുംബൈ ആസാദ് മൈതാനത്ത് കിസാന് മസ്ദൂര് മഹാപഞ്ചായത്ത് നടത്തും.നവംബര് 29ന് പാര്ലമെന്റിലേക്ക് മാര്ച്ച് നടത്തും. ഇന്ന് ചേര്ന്ന സംയുക്ത കിസാന് മോര്ച്ചയുടെ ഒന്പതംഗ കമ്മിറ്റിയാണ് ഇത് സംബന്ധിച്ച് തീരുമാനമെടുത്തത്. കേന്ദ്ര സര്ക്കാരിന് നവംബര് 26 വരെ സമയമുണ്ട്. 27 മുതല് കര്ഷകര് ഗ്രാമങ്ങളില് നിന്ന് ട്രാക്ടറുകളില് ഡല്ഹി അതിര്ത്തികളിലെ സമര സ്ഥലങ്ങളിലെത്തി ശക്തമായ പ്രതിഷേധമുയര്ത്തുമെന്ന് ഈ മാസം ആദ്യം കര്ഷക നേതാവ് രാകേഷ് ടികായത്ത് ട്വീറ്റ് ചെയ്തിരുന്നു. Read Also : സമ്ബാദ്യമെല്ലാം ഉപയോഗിച്ച് തന്റെ ഗ്രാമത്തിനായി വിദ്യാലയം പണിതു രാജ്യം പത്മശ്രീ നല്കി ആദരിച്ച ഒരു സാധാരണക്കാരന്റെ വിജയ കഥ. കഴിഞ്ഞ ഒരു വര്ഷത്തിലേറെയായി ഡല്ഹി ഹരിയാന അതിര്ത്തിയില് പ്രതിഷേധിക്കുന്ന കര്ഷകര് സമരം പുതിയ തലത്തിലേക്ക് മാറ്റുന്നതിനായി സംയുക്ത കര്ഷക സംഘടനകളുടെ യോഗം ഇന്ന് നടന്നു .ഉത്തര്പ്രദേശ്, പഞ്ചാബ് അടക്കമുള്ള സംസ്ഥാനങ്ങളില് തെരഞ്ഞെടുപ്പിന് മാസങ്ങള് മാത്രം ബാക്കിയിരിക്കെ സമരം കൂടുതല് ശക്തമാക്കി കേന്ദ്രത്തെ പ്രതിരോധത്തിലാക്കാനാണ് കര്ഷകരുടെ നീക്കം. Story Highlights : farmerstomarchtoparliamentonnov29willsitwhereverstopped